Փոխնախարար Խաչատրյանից հետաքրքրվեցինք՝ նախարարությունը մտավախություն չունի՞, որ հեշտացված ընթացակարգից կարող են օգտվել նաև թմրամոլությամբ տառապող անձինք, ինչին Խաչատրյանը պատասխանեց․ «Ես այս կարգը մշակելիս թմրամոլների մասին բացարձակ չեմ մտածել, ես մտածել եմ այն հիվանդների մասին, որոնք ամեն օր մահանում են և սուր ցավերի պատճառով թմրամիջոցների կարիք ունեն, իսկ իրենց հարազատները չեն կարողանում պատշաճ ձևով ժամանակին դեղը ստանալ։ Դա օրինական շրջանառությունն է, իսկ անօրինական շրջանառության համար կան պատկան մարմիններ, որոնք համապատասխան քայլեր կարող են ձեռնարկել»։